આની અસર દિપેનની ફેમીલી લાઈફ, ફ્રેન્ડસ સર્કલ, સોશિયલ લાઈફ ઉપર ખુબ જ ખરાબ રીતે પડવા લાગી. સૌથી પહેલા તો દિપેનને અનુરૂપ સાઈઝના કપડા નહતા મળતા. ફેમીલી કે ફ્રેન્ડસ જોડે ક્યાંય પણ ફરવા જાય તો દર બીજો, જાણીતો કે અજાણીતો વ્યક્તિ વજન ઉતારવાની સલાહ આપી જાય. ઘરેથી લોકો દરરોજ ટોણા મારે તેમજ ફ્રેન્ડસ શરીરના મોટાપાની મજાક ઉડાવે. આ બધાને કારણે દિપેન ક્યાંય પણ, કોઈની પણ સાથે ખુલીને વાત નહતો કરી શકતો. લોકોના ટોણા અને તેમની વાતોનો વિષય ન બને તે માટે દિપેન એકલો જ રહેવા લાગ્યો. આત્મવિશ્વાસનો ગ્રાફ દિવસે ને દિવસે નીચો થવા લાગ્યો.